  Майя Бывальцева Сӥзьыл пумозь 13 выль школа автобусъёс басьтозы Удмуртиысь дышетсконниос элькун коньдэт чотын. 14-тӥ куарусёнэ журналистъёслы со сярысь вераз элькунысь дышетонъя но тодосъя министрлэсь ужзэ быдэсъясь Зоя Суворова. «Элькун коньдэтэн висъям 20 миллион манетлы ми 13 транспорт басьтомы: 22 интыен 9 автобусъёс но 11 интыен 4 микроавтобусъёс. Соос ёросъёсы келямын луозы», — вераз Суворова. Али торгъёсты радъян мынэ. Чакланъёсъя, транспортэз ваись автобусъёсты но микроавтобусъёсты таяз арын коньывуонэ-шуркынмонэ сётоз. Удмуртиын 40 школа автобусъёслы кулэяськон вань. Со дышетскисьёслэн лыдзы йылэмен, выль школа маршрутъёс усьтэмен но транспорт вужмемен герӟаськемын. Тодэ вайытом, со сяна, элькунысь школаосы автобусъёс федерал программая но вуозы. Нырысь чакланъёсъя, 10 автобус луоз. Тегъёс: Дышетон Автобус Удмуртия пиналъёс школаос  